สั่งให้ออก ด.ต. ปล่อย2นักค้ายา
พ้นห้องขังไปพร้อมเมียมารับ,ผู้การฯร้อยเอ็ดมีคำสั่ง ให้ ด.ต.สิบเวร สภ.โพนทอง ออกจากราชการ หลังปล่อยให้พ่อค้ายาบ้า ออกจากห้องขังมีเมียมา รอรับ ตั้งคณะกรรมการสอบสวนความผิดวินัย ร้ายแรงและคดีอาญา จ่อเอาผิดผู้บังคับบัญชาอีก 2 นาย ส่วน ด.ต.เครียดเก็บตัวเงียบติดต่อไม่ได้ ขณะที่ฝ่ายสืบสวนระดมทีมไล่ล่า 4 ผู้ต้องหา คาดยังอยู่ในพื้นที่ไม่หนีออกชายแดน,สั่นสะเทือนไปทั้งวงการสีกากี หลัง ด.ต.ฉลาด แน่นอุดร สิบเวรห้องควบคุมผู้ต้องหา สภ.โพนทอง จ.ร้อยเอ็ด ไขกุญแจประตูห้องขังปล่อยให้นายสุรชัย ภูมิภาค อายุ 27 ปี และนายสุรศักดิ์ คันทมาตร์ อายุ 23 ปี พ่อค้ายาบ้าหนี หลังถูกตำรวจชุดป้องกันและปราบปรามยาเสพติด ภ.จ.ร้อยเอ็ด จับกุมเมื่อวันที่ 18 พ.ค. มี น.ส.เสาวลักษณ์ เสมอใจ อายุ 21 ปี เมียนายสุรศักดิ์ คันทมาตร์ และ น.ส.ไอลดา พลเยี่ยม อายุ 18 ปี เมียนายสุรชัย มารอรับหน้าห้องขังแล้วพากันหลบหนี ตรวจสอบมีกล้องวงจรปิดบันทึกเหตุการณ์ไว้ขณะเกิดเหตุ ขณะที่ ด.ต.ฉลาดยอมรับตัวเองประมาท เพราะสงสารเมียผู้ต้องหาที่มาขอเยี่ยม ไม่มีเจตนาจะช่วยเหลือผู้ต้องหาทั้ง 2 คน,ความคืบหน้าเมื่อเวลา 11.00 น. วันที่ 22 พ.ค. พล.ต.ต.สมชาย นุ่มโต ผบก.ภ.จ.ร้อยเอ็ด มีคำสั่งให้ ด.ต.ฉลาด แน่นอุดร ออกจากราชการไว้ก่อน เพื่อรอการสอบสวนความผิดวินัยร้ายแรงและคดีอาญาช่วยเหลือผู้กระทำผิด มอบให้ พ.ต.อ.วิบูลย์ วงศ์ก้อม รอง ผบก.ภ.จ.ร้อยเอ็ด เป็นผู้รับผิดชอบดูแลในการดำเนินการเรื่องดังกล่าว,ด้าน พ.ต.อ.วิบูลย์ วงศ์ก้อม กล่าวว่า นอกจากจะมีคำสั่งให้ ด.ต.ฉลาด แน่นอุดร ออกจากราชการแล้ว ยังมีการออกคำสั่งแต่งตั้งคณะกรรมการสอบสวนผู้บังคับบัญชา ประกอบด้วย ร.ต.อ.อนุวัฒน์ แสงชมพู รอง สวป. และ พ.ต.ท.ธวัชชัย ชัยศรี สวป.สภ.โพนทอง ยึดตามคำสั่งกรมตำรวจที่ 1212/2537 ลงวันที่ 1 ต.ค.2537 เรื่องมาตรการการควบคุมและเสริมสร้างความประพฤติและวินัยข้าราชการตำรวจว่า ผู้บังคับบัญชาตามลำดับชั้นมีความหย่อนยานหละหลวมในการบังคับบัญชาหรือไม่,ส่วนการไล่ล่าตัวผู้ต้องหาที่หลบหนี พ.ต.อ.พันธ์ศักดิ์ อุปพงศ์ ผกก.สภ.โพนทอง กล่าวว่า ระดมกำลังตั้งชุดติดตามจับกุมผู้ต้องหาที่หลบหนีทั้ง 4 คน ประกอบด้วย เจ้าหน้าที่ตำรวจชุดสืบสวนจาก ภ.จ.ร้อยเอ็ด และชุดสืบสวนจาก บช.ภ.4 มาร่วมกันออกติดตามจับกุม ขณะนี้พนักงานสอบสวนไปขออนุมัติต่อศาลจังหวัดร้อยเอ็ด ออกหมายจับผู้ต้องหาทั้ง 4 คนแล้ว แยกเป็นผู้ต้องหาคดียาเสพติด 2 คน ออกหมายจับในข้อหาหลบหนีจากห้องควบคุม ส่วนหญิงอีก 2 คนเป็นเมียผู้ต้องหาออกหมายจับในข้อหามีส่วนช่วยเหลือให้ผู้ต้องหาหลบหนีจากห้องควบคุม คาดว่าผู้ต้องหาทั้งหมดหลบหนีอยู่ในพื้นที่เพราะมีผู้หญิงไปด้วย คงไม่กล้าหลบหนีไปประเทศเพื่อนบ้านแน่นอน,พ.ต.อ.พันธ์ศักดิ์กล่าวอีกว่า ขณะนี้ตำรวจประสานไปยังพ่อแม่และญาติของผู้ต้องหาแล้ว หากมีการติดต่อก็ขอให้มามอบตัว หรือหากประชาชนพบหรือมีเบาะแส ของผู้ต้องหาทั้ง 4 คนนี้ในพื้นที่ใดให้รีบแจ้งไปที่ สภ.โพนทองได้ทันที ขณะที่ ด.ต.ฉลาด หลังมีคำสั่งให้ออกจากราชการเกิดอาการเครียด ขับรถกระบะออกจากแฟลตหลังโรงพักและปิดมือถือติดต่อไม่ได้
ผู้การฯร้อยเอ็ดมีคำสั่ง ให้ ด.ต.สิบเวร สภ.โพนทอง ออกจากราชการ หลังปล่อยให้พ่อค้ายาบ้า ออกจากห้องขังมีเมียมา รอรับ ตั้งคณะกรรมการสอบสวนความผิดวินัย ร้ายแรงและคดีอาญา จ่อเอาผิดผู้บังคับบัญชาอีก 2 นาย ส่วน ด.ต.เครียดเก็บตัวเงียบ
ให้ออกสิบเวร,ปล่อยผู้ต้องหา,สภ.โพนทอง,ร้อยเอ็ด,ตั้งกรรมการสอบ